CELEX: 62017TA0582
Language: hu
Date: 2019-03-26 00:00:00
Title: T-582/17. sz. ügy: A Törvényszék 2019. március 26-i ítélete — Boshab és társai kontra Tanács („Közös kül- és biztonságpolitika — A Kongói Demokratikus Köztársaságban kialakult helyzetre tekintettel egyes személyekkel és szervezetekkel szemben hozott korlátozó intézkedések — A pénzeszközök és gazdasági erőforrások befagyasztása, valamint a belépési és átutazási tilalom hatálya alá tartozó személyek és szervezetek jegyzéke — A felperesek nevének jegyzékbe vétele — Védelemhez való jog — Meghallgatáshoz való jog — Indokolási kötelezettség — Nyilvánvaló értékelési hiba — A hatékony bírói jogvédelemhez való jog”)

13.5.2019   
            
            
               HU
            
            
               Az Európai Unió Hivatalos Lapja
            
            
               C 164/43
            
         
      A Törvényszék 2019. március 26-i ítélete — Boshab és társai kontra Tanács
      (T-582/17. sz. ügy) (1)
      
      („Közös kül- és biztonságpolitika - A Kongói Demokratikus Köztársaságban kialakult helyzetre tekintettel egyes személyekkel és szervezetekkel szemben hozott korlátozó intézkedések - A pénzeszközök és gazdasági erőforrások befagyasztása, valamint a belépési és átutazási tilalom hatálya alá tartozó személyek és szervezetek jegyzéke - A felperesek nevének jegyzékbe vétele - Védelemhez való jog - Meghallgatáshoz való jog - Indokolási kötelezettség - Nyilvánvaló értékelési hiba - A hatékony bírói jogvédelemhez való jog”)
      (2019/C 164/45)
      Az eljárás nyelve: francia
      
         Felek
      
      
         Felperesek: Évariste Boshab (Kinshasa, Kongói Demokratikus Köztársaság) és az ítélet mellékletében megnevezett 7 további felperes (képviselők kezdetben: P. Chansay Wilmotte, A. Kalambay Ndaya és P. Okito Omole, később: T. Bontinck, M. Forgeois, P. De Wolf és A. Guillerme ügyvédek)
      
         Alperes: az Európai Unió Tanácsa (képviselők kezdetben: M. Veiga és B. Driessen, később: B. Driessen és J.-P. Hix meghatalmazottak)
      
         Az ügy tárgya
      
      A Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikke (2) bekezdésének végrehajtásáról szóló, 2017. május 29-i (EU) 2017/904 tanácsi végrehajtási rendelet (HL 2017. L 138I., 1. o.) és a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat végrehajtásáról szóló, 2017. május 29-i (KKBP) 2017/905 tanácsi végrehajtási határozat (HL 2017. L 138I., 6. o.) felperesekre vonatkozó részükben való megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     A Törvényszék Évariste Boshabot és a mellékletben megnevezett további felpereseket kötelezi a költségek viselésére.
                  
               
            
         (1)  HL C 374., 2017.11.6.